OpenLLM-France/wikimedia huggingface dataset:
# Al-Ubulla

Al-Ubulla (àrab: الأبلة, al-Ubulla) fou una antiga ciutat de l'Iraq, al delta del Tigris i Eufrates, al nord del golf Pèrsic, centre principal de comerç amb l'Índia i l'Extrem Orient.
Estava situada a l'est de Bàssora, a la riba dreta del Tigris i al nord del canal Nahr al-Ubulla. Abans de la fundació de Bàssora ja existia i era l'únic port de comerç de l'estuari del Tigris. Els autors àrabs la identifiquen amb diversos llocs preislàmics (Ibn Khurradàdhbih amb Dast Maysan, at-Tabarí amb Bahman Ardashir), però aquests llocs estaven a l'altre costat del riu Tigris. Eutiqui esmenta al-Ubulla com una fundació d'Ardashir I. Un poema esmenta la ciutat en temps de Mahoma.
La ciutat fou conquerida el 633 per Utba ibn Ghazwan; hi havia una guarnició de 500 cavallers perses (asawira); el conqueridor, en el seu informe al califa, l'esmenta com un port per anar a al-Bahrayn (l'Aràbia oriental), a Uman (Oman), a al-Hind (l'Índia), i as-Sin (la Xina); des d'al-Ubulla els àrabs van poder conquerir l'altre costat del riu amb Dast Maysan i el país de l'Eufrates. Després de la fundació de Bàssora, al-Ubulla va quedar relegada a un segon lloc i va perdre importància política, però va restar sent el segon port del nord del golf Pèrsic durant tot el període abbàssida i va restar com una ciutat gran, si bé l'allunyament de la mar (abans més propera) li feia perdre potencial; això no li impedí eclipsar Bàssora durant el període buwàyhida, especialment sota Àdud-ad-Dawla (948-972). Durant el califat abbàssida s'hi va construir un far i una princesa va pagar omplir de pedres un remolí al riu que dificultava la navegació. Als segles ix i x encara era més gran que Bàssora i abastia aquesta d'aigua dolça. El 1051 Nasir-i Khusraw, que la va visitar, encara elogia el seu entorn meravellós.
Del 868 al 883 va patir a causa de la revolta dels zanj, però de seguida va retornar a la seva activitat. Els germans Abu-Abd-Al·lah Àhmad al-Baridí i Abu-Yússuf Yaqub al-Baridí governaven la regió el 942 quan va desembarcar-hi l'emir d'Oman, al servei del califa, i se'n va apoderar, però el seu domini fou passatger. Al segle xii estava en decadència i al segle xiii la decadència era tan gran que va quedar progressivament despoblada. Al-Mustawfi, al segle xiv, ja no esmenta el lloc i només cita el canal, la qual cosa significa que segurament aleshores ja no existia. La moderna Bàssora, en créixer, va ocupar el lloc de l'antiga al-Ubulla.

## Referències

* Al-Hind: the making of the Indo-Islamic world, Volum 1, per André Wink
* Revolt of African slaves in Iraq in the third/ninth century, per Alexandre Popović
* Kramers, J. H.. "al-Ubulla." Encyclopaedia of Islam, Second Edition., 2012. Referència. 19 de març de 2012 <http://referenceworks.brillonline.com/entries/encyclopaedia-of-islam-2/al-ubulla-SIM_7673>
# Young Women for Change

Young Women for Change (YWC) és una organització sense ànim de lucre fundada l'abril de 2011 que vetlla pels drets de la dona a Kabul, Afganistan basada en el treball de voluntaris. Fan campanyes per la igualtat de gènere i s'esforcen per potenciar i millorar la vida de les dones a l'Afganistan. Young Women for Change és una nova però coneguda organització entre els joves de l'Afganistan.

## Referències

* ↑ «Young Women for Change: Afghan women standing up for their rights». Amnesty International. [Consulta: 4 gener 2013].
* ↑ «About Us». Young Women for Change website. [Consulta: 4 gener 2013].
* ↑ Samarqandi, Shahzadeh. «تلاش زنان جوان افغان برای تغییر». Radio Zamaneh. Arxivat de l'original el 2018-12-25. [Consulta: 4 gener 2013].
# Santa Magdalena de Cambrils

L'ermita de Santa Magdalena de Cambrils està situada al capdamunt de la serra de Santa Magdalena a 1.547 m d'alçada al sud del terme del municipi de Vallfogona de Ripollès (Ripollès) i que mena, vers l'oest, cap a serra de Milany i els límits del municipi de Vidrà.
De l'ermita, d'estil romànic ja se'n té constància d'ençà el 1326 i sembla fou ampliada amb una hostatgeria al segle xvii. S'hi venera una antiga imatge gòtica d'alabastre de Santa Magdalena.
Malgrat està força abandonada i molt deteriorada, recentment ha estat arranjada tota la seva part exterior fet que fa que ara llueixi dins un magnífic bosc de faig. L'any 2016 es van estrenar uns Goigs dedicats a l'ermita i la santa.
La seva alçada la fa una talaia de primer ordre i per aquest fet forma part de la Llista dels 100 cims de la FEEC.

## Referències

* ↑ «Goigs a santa Magdalena de Cambrils». [Consulta: 2018].
# La màscara de ferro

La màscara de ferro (títol original: The Fifth Musketeer) és una pel·lícula d'aventures austro-alemanya dirigida per Ken Annakin, estrenada el 1979. Adaptació de la novel·la Le Vicomte de Bragelonne d'Alexandre Dumas. Ha estat doblada al català.

## Argument

França. Regnat de Lluís XIV de França (1661-1715). Dos germans bessons, fills del rei Lluís XIII de França, tenen destinacions molt diferents. Mentre un, Lluís XIV, és rei de França, l'altre viu en una granja i desconeix el seu origen i el seu parentiu amb la família reial. Colbert, el ministre de Finances del rei, va ser qui va amagar el legítim hereu del tron, esperant que arribi el moment de tornar-li la corona que li pertany. Per a una dur a terme una missió tan delicada recorre a la seva amistat amb els mosqueters.

## Repartiment

* Sylvia Kristel: Maria Theresa
* Ursula Andress: Louise de la Vallière
* Beau Bridges: Lluís XIV de França / Philippe de Gascogne
* Cornel Wilde: D'Artagnan
* Ian McShane: Fouquet
* Alan Hale Jr.: Porthos
* Lloyd Bridges: Aramis
* José Ferrer: Athos
* Olivia de Havilland: La reina mare
* Helmut Dantine: Ambaixador espanyol
* Rex Harrison: Colbert

## Referències

* ↑ esadir.cat. La màscara de ferro. esadir.cat.
* ↑ «The Fifth Musketeer». The New York Times.
# Natsu no Arashi!

Natsu no Arashi! (夏のあらし!, lit. Summer Storm!) és un manga japonès escrit i il·lustrat per Jin Kobayashi, que és conegut pel seu treball previ en School Rumble. Es va serial·litzar manga en la revista de shonen de Square-Enix Gangan Wing el 25 d'agost de 2006, i quatre volums han eixit en Japó fins al 28 de novembre de 2008.

## Argument

Yasaka és un nen de tretze anys que roman a casa del seu avi durant les seues vacances d'estiu. Un dia va entrar en una botiga i es va trobar amb Arashi, una bonica xica de setze anys que treballa allí. Després de tractar de protegir-la d'un home que afirma haver estat contractat per sa família per empotar-se-la per la força, Yasaka fuig amb ella i ella es queda amb ell en casa del seu avi.
No passa molt de temps perquè Yasaka esbrine que la seua nova amiga està molt lluny de ser una xica normal, ja que posseeix misteriosos poders. La trama s'espesseix quan s'assabenta d'una foto de fa seixanta anys d'Arashi amb altra xica dita Kaja, i per sorpresa de tots Kaja de sobte apareix, i de la mateixa manera que Arashi, la seua aparença no ha canviat en absolut des d'aleshores.
Altres dos caràcters introduïts fins al moment són la propietària del lloc, una dona de nom encara no revelat i que es remoreja que és una estafadora d'alt nivell, i Kamigamo, un estudiant de l'edat de Yasaka que este mateix va conèixer a la botiga, i que treballa allà amb ell des de llavors. Tot i ser una xica, ella vesteix i es fa passar com un xic davant dels altres personatges. Fins al moment, només Kaja sap el seu secret.

## Media
### Manga

Natsu no Arashi! com a sèrie manga escrita i il·lustrada per Jin Kobayashi. La serialització del manga comença en la revista de shōnen de Square-Enix Gangan Wing el 25 d'agost de 2006. Quatre volums han eixit en Japan fins al 27 de novembre del 2008.

### Anime

Una adaptació d'anime fou anunciada en desembre del 2008. La sèrie serà dirigida per Akiyuki Shinbo, Katsuhiko Takayama que supervisarà el script, i serà produïda per Shaft amb eixida en 2009.

## Referències

* ↑ «Jin Kobayashi's Natsu no Arashi to be Animated in 2009». Anime News Network.
# Sterling

«Sterling» té aquests significats:
* Geografia:
** Sterling (Alaska), concentració de població designada pel cens dels Estats Units a l'estat d'Alaska.
** Sterling (Colorado)
** Sterling (Connecticut)
** Sterling (Illinois)
** Sterling (Massachusetts)
** Mount Sterling (Illinois)
* Biografies:
** Ana Yabar Sterling (Pamplona, 1948), advocada, economista i política navarresa.
** Lester Sterling, trompetista i saxofonista jamaicà.
** Nici Sterling (1968, Epsom, Surrey), actriu pornogràfica anglesa.
** Sterling Hayden (Upper Montclair, 1916 − Sausalito, 1986), actor i escriptor estatunidenc.
** Sterling Knight (Houston, Texas, 1989), actor i cantant estatunidenc.
** Sterling Morrison (East Meadow, Nova York, 1942 - Poughkeepsie, Nova York, 1995) membre de The Velvet Underground.
** Raheem Sterling (Kingston, Jamaica, 1994), futbolista que ocupa la posició d'extrem.
* Miscel·lània:
** Pound sterling o lliura esterlina, unitat monetària del Regne Unit.
** Sterling (programari), programari generador de fractals.
** Sterling (arma), subfusell britànic.
# Pipeta Pasteur

Les pipetes Pasteur són uns instruments utilitzats en els laboratoris químics i s'utilitzen per transferir petites quantitats de líquids. En general són tubs de vidre cònics a un punt estret, i equipats amb un xumet a la part superior (el qual pot anar integrat directament a la pipeta) serveixen per dispensar líquids gota a gota, també és molt usat per separar el sèrum del plasma. Les pipetes Pasteur es poden rentar i reutilitzar indefinidament.
Equipament de laboratori de química :
# Valleroy (Alt Marne)

Valleroy és un municipi francès situat al departament de l'Alt Marne i a la regió del Gran Est. L'any 2007 tenia 30 habitants.

## Demografia
### Població

El 2007 la població de fet de Valleroy era de 30 persones. Totes les 7 famílies que hi havia eren parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 19 habitatges, 10 eren l'habitatge principal de la família, 5 eren segones residències i 4 estaven desocupats. Tots els 19 habitatges eren cases. Dels 10 habitatges principals, 9 estaven ocupats pels seus propietaris i 1 estava llogat i ocupat pels llogaters; 3 tenien quatre cambres i 7 en tenien cinc o més. 9 habitatges disposaven pel capbaix d'una plaça de pàrquing. A 7 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Valleroy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 19 persones, 7 eren actives i 12 eren inactives. De les 7 persones actives 3 estaven ocupades (1 home i 2 dones) i 4 estaven aturades (3 homes i 1 dona). De les 12 persones inactives 5 estaven jubilades i 7 estaven classificades com a «altres inactius».

### Activitats econòmiques

L'únic establiment que hi havia el 2007 era d'una entitat de l'administració pública.
L'any 2000 a Valleroy hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Valleroy a l'INSEE.
* Évolution et structure de la population Fitxa amb el detall de dades de Valleroy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Jeremy Thacker

Jeremy Thacker va ser un escriptor i rellotger del segle xviii, que va encunyar la paraula cronòmetre per a designar un tipus de rellotges precisos dissenyats per poder calcular la longitud geogràfica en el mar. Ell mateix va crear un cronòmetre marí col·locat sobre una suspensió cardan i dins d'una campana de buit, però va ser un fracàs. La idea de mantenir el rellotge en el buit per a un rellotge marí ja havia estat proposada pel rellotger italià Antonio Tempora el 1668. Poc temps després, el rellotger britànic John Harrison construiria els seus reeixits cronòmetres marins a partir de 1730, encara que fins al quart (el portat per Cook al 2n i 3r viatges a Austràlia) no obtindria el premi màxim atorgat pel Board of longitudes.
Va escriure "The Longituds Examined" (Les Longituds Examinades) en 1714.

## Possible fal·làcia

Segons un article publicat en el Suplement Literari de la revista Times al novembre de 2008, "Thacker va poder no haver existit mai, és a dir que la seva proposta es pot considerar en l'actualitat possiblement com una fal·làcia.."

## Vegeu també

* Ampolleta (nàutica)
* Cronòmetre
* Cronògraf
* José Rodríguez Losada
* Compàs de reixeta

## Referències

* 1 2 Encyclopedia of time Samuel L. Macey p.347
* 1 2 Old Ironsides: eagle of the sea : the story of the USS Constitution David G. Fitz-Enz p.92
* ↑ Jeremy Black. The Power of Knowledge: How Information and Technology Made the Modern World. Yale University Press, 14 gener 2014, p. 150–. ISBN 978-0-300-19854-6.
* ↑ The world of mathematics by James Roy Newman p.806
* ↑ Longitude forged by Pat Rogers

## Enllaços externs

* National Maritime Museum, Greenwich
* Henri MOTEL n°258 Chronomètre de Marine 40 heures
# Znàmianka (Krasnoperekopsk)

* Per a altres significats, vegeu «Znàmenka».
Znàmianka (en ucraïnès: Знам'янка, rus: Знаменка, Znàmenka) és un poble de la República Autònoma de Crimea a Ucraïna, que el 2014 tenia 3 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Sam Fox: Aventures extremes

Sam Fox: Aventures extremes (títol original en anglès, Sam Fox: Extreme Adventures) és una sèrie de televisió infantil/juvenil australiana. S'ha doblat al català pel Canal Super3, que va estrenar-la el 12 de setembre de 2020.

## Referències

* ↑ «Sam Fox». Arxivat de l'original el 26-01-2014.
* ↑ «La nova temporada del Super3 arriba avui amb diverses estrenes». Regió7. [Consulta: 27 març 2023].

## Enllaços externs

* http://www.australiantelevision.net/sam-fox/
* Sam Fox: Aventures extremes a SX3
# Astrobee

Astrobee és la denominació d'una família de coets sonda nord-americans propulsats per combustible sòlid i desenvolupats a mitjan anys 1950 i fabricats per Aerojet com a substituts dels Aerobee.

## Variants
### Astrobee 200

Coet de dues etapes: una principal consistent en un coet Genie i una superior Alcor. Es van llançar 10 Astrobee 200, amb tres fallades. El primer llançament es va efectuar el 30 de juny de 1960 i l'últim el 14 de desembre de 1966.

#### Especificacions

* Apogeu: 350 km
* Empenyiment en enlairament: 161 kN
* Massa total: 800 kg
* Diàmetre: 0,38 m
* Longitud total: 6,3 m

### Astrobee 500

Coet de tres etapes: una principal Genie, una secundària Alcor i una superior Asp. Es va llançar només un coet d'aquesta versió, el 22 de març de 1960.

#### Especificacions

* Apogeu: 1000 km
* Impuls en enlairament: 161 kN
* Massa total: 900 kg
* Diàmetre: 0,38 m
* Longitud total: 7,8 m

### Astrobee 1500

Coet de tres etapes consistent en dues Recruit com a etapa principal, un Aerojet Jr com a secundària i una superior Alcor. Es van llançar 10, amb 3 fallades, el primer el 8 de març de 1961 i l'últim el 15 d'octubre de 1969.

#### Especificacions

* Apogeu: 2000 km
* Impuls en enlairament: 566 kN
* Massa total: 5200 kg
* Diàmetre: 0,79 m
* Longitud total: 10,4 m

### Astrobee D

Coet d'una sola etapa llançat 48 vegades, amb dues fallades. El primer va ser llançat el 8 de juny de 1970 i l'últim el 16 de febrer de 1980.

#### Especificacions

* Apogeu: 140 km
* Impuls en enlairament: 23 kN
* Massa total: 100 kg
* Diàmetre: 0,15 m
* Longitud total: 3,9 m

### Astrobee F

Coet d'una sola etapa i impulsor dual dissenyat com a reemplaçament del Aerobee 150 i llançat 49 vegades, amb dues fallades. El primer va ser llançat el 26 de setembre de 1972 i l'últim el 2 de març de 1983.

#### Especificacions

* Apogeu: 375 km
* Impuls en enlairament: 178 kN
* Massa total: 1500 kg
* Diàmetre: 0,38 m
* Longitud total: 11,5 m

## Referències

* ↑ Wade, Mark. «Astrobee» (en anglès), 2008. [Consulta: 12 agost].

## Enllaços externs

* http://www.astronautix.com/lvs/astee500.htm
* http://www.astronautix.com/lvs/aste1500.htm
* http://www.astronautix.com/lvs/astee200.htm
* http://www.astronautix.com/lvs/astobeed.htm
* http://www.astronautix.com/lvs/astobeef.htm
# Les Tarteretes (Serradell)

Les Tarteretes és un paratge amb alguns camps de conreu, la major part abandonats, del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat al sud-oest de Serradell, a banda i banda del barranc de Rastanyó i a prop, a l'esquerra, del riu de Serradell. És a ponent de Camparriu i a llevant de la Frontera.

## Enllaços externs

* Institut Cartogràfic de Catalunya; cal fer dos passos d'aproximació
# Grup M81

El Grup M81 és un grup de galàxies de les constel·lacions de l'Ossa Major i de la Girafa que inclou el conegut parell de galàxies Messier 81 i Messier 82 descobertes en 1774, així com diverses altres galàxies amb brillantors aparents elevades. NGC 2403 és també una altra galàxia espiralada prominent situada en el costat dret del grup. M82 és un exemple d'una galàxia d'"esclat estel·lar" (o en anglès "starburst") - això vol dir que ocorren moltes formacions d'estels en el seu interior
El Grup M81, el Grup Local i altres grups propers es troben dins del Supercúmul de la Verge (és a dir, el Supercúmul Local).

## Galàxies

El grup M81 té les següents Galàxies principalment el parell M81/M82, NGC 2403 i NGC 4236
* UGC 3794
* NGC 2366
* UGCA 133
* KKH 57
* NGC 2403/C7
* F8D1
* Holmberg II
* NGC 2537
* M81 Nana A
* UGC 4459
* UGC 4483
* NGC 2787
* FM1
* UGCA 158
* HS 177
* Holmberg I
* UGCA 281
* NGC 2976
* PGC 28529
* Bucle de Arp
* Galàxia de Bode/M81/NGC 3031
* Galàxia del Cigar/M82/NGC 3034
* Holmberg IX
* IKN
* NGC 3077
* UGC 5428
* PGC 29231
* HIJASS J1021+6842
* M81 Nana B
* UGC 5442
* PGC 28731
* DDO 78
* IC 2574
* UGC 5692
* UGCA 220
* UGC 5918
* UGC 6456
* NGC 3738
* NGC 3741
* UGC 7242
* NGC 4068
* PGC 32667
* NGC 4236/C3
* NGC 4605
* UGC 8201
* NGC 6503
* PGC 31286

## Referències

* ↑ Afirmat a: SIMBAD.
* 1 2 Lucas Macri «A Database of Cepheid Distance Moduli and Tip of the Red Giant Branch, Globular Cluster Luminosity Function, Planetary Nebula Luminosity Function, and Surface Brightness Fluctuation Data Useful for Distance Determinations». The Astrophysical Journal Supplement Series, 2, 01-06-2000, pàg. 431–459. DOI: 10.1086/313391.
* ↑ I. D. Karachentsev «The Local Group and Other Neighboring Galaxy Groups». Astronomical Journal, 129, 2005, pàg. 178–188. arXiv: astro-ph/0410065. Bibcode: 2005AJ....129..178K. DOI: 10.1086/426368.
* ↑ R. Brent Tully «The Local Supercluster». Astrophysical Journal, 257, 1982, pàg. 389–422. Bibcode: 1982ApJ...257..389T. DOI: 10.1086/159999.
# Joan Turón i Algans

Joan Turón i Algans (Girona, 27 de març de 1904 - agost de 2001) va ser un delineant tècnic i dibuixant català.
Començà la seva formació amb 13 anys, com a aprenent de delineant al despatx de l'arquitecte Josep Esteve. Amb 24 anys, el 1928, i després d'exercir durant un temps de professional lliure realitzant encàrrecs, fou contractat com a delineant tècnic per la Diputació de Girona, on va desenvolupar tota la seva vida professional. Com a gran afeccionat que era al dibuix, va formar part del Sindicat de Dibuixants de Girona durant les primeres dècades de 1900. Durant la Segona República Espanyola, el 1937 l'Ajuntament de Begur va demanar a aquesta ciutat que realitzés un dibuix per al paper moneda que la població va crear, sent l'encarregat de dissenyar-lo Joan Turón. Per això els bitllets estan firmats a la part interior dreta amb la Lletra T.
Quan, amb motiu de la Guerra Civil Espanyola i del perill que corria el patrimoni del país, la Generalitat de Catalunya va crear una Comissió de Patrimoni per salvaguardar-lo, Turón va participar en la Delegació de Girona, creada l'any 1936 i en funcionament fins al final de la guerra, com a funcionari de la Diputació, juntament amb Enric Blanch Roig (arquitecte de la Diputació i cap de la Comissió), Francesc Riuró Llapart (que en fou el secretari), Caries Palol Feliu, Eduard Fiol Marqués, Pere Vallmajó Perpinyá, Pau Planas Prats i Joan Subias Galtet. Turón fou el responsable de recollir i registrar al llibre d'entrades de la Comissió les noves incorporacions, entre els quals destaca el Martirologi de Girona.
Joan Turón també va participar activament en la vida social i esportiva de Girona, intervenint en un gran nombre d'activitats socials i culturals. Va ser secretari de la secció de pesca del Grup Excursionista i Esportiu Gironí (GEiEG), entitat a la qual pertanyia com a soci número 1 des de la seva fundació, el 1919. Els darrers anys, i malgrat l'edat i la seva delicada salut, continuà interessant-se per tot el que feia referència a Girona, ciutat que no va deixar d'estimar fins a la seva mort.

## Referències

* 1 2 3 4 Vicens, Joan «Memòria de Joan Turón i Algans». Revista de Girona, Núm. 209, 2001, pàg. 9. ISSN: 0211-2663 [Consulta: 22 setembre 2019].
# Znàmianka (Krasnogvardiske)

* Per a altres significats, vegeu «Znàmenka».
Znàmianka (en ucraïnès: Знам'янка, rus: Знаменка, Znàmenka) és un poble de la República Autònoma de Crimea a Ucraïna, que el 2014 tenia 474 habitants. Pertany al districte de Krasnogvardiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Sant Andreu de Pineda de Mar

Sant Andreu de Pineda de Mar és una ermita de Pineda de Mar (Maresme) inclosa a l'Inventari del Patrimoni Arquitectònic de Catalunya.

## Descripció

Ermita situada a la carretera d'Hortsavinyà a 11 km. del nucli urbà de Calella, molt a prop del punt dels tres termes (Tordera,, Pineda i Calella). L'ermita s'aixeca en un petit turonet sobre la carretera, en un eixamplament d'aquesta que fa de pàrking, i on s'indica la proximitat de l'ermita de Sant Andreu. El seu estat és d'abandó total, des de fa molts anys, ja que en el seu interior hi creixen arbres que superen la trentena d'anys. La construcció és d'una sola nau, de dimensions reduïdes amb un petit campanaret sobre la porta d'entrada. Davant de la porta hi queden les restes de dos pilars de pedra que devien ésser el suport del porxo d'accés.

## Història

L'ermita de Sant Andreu la trobem esmentada en un conjunt d'esglésies, ja al segle xi.

## Referències

* 1 2 «Sant Andreu de Pineda de Mar». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 agost 2017].
# Astro Boy

«Astro Boy» té aquests significats:
* Astro Boy (anime), anime creat per Osamu Tezuka a la dècada de 1960.
* Astro boy (pel·lícula)
* Astroboy (videojoc)